Zlatník (prítok Hornádu, Kluknava)

Zlatník je vodný tok v Branisku a Hornádskej kotline na území okresu Prešov a Gelnica. Je to ľavostranný prítok Hornádu, ktorý má dĺžku približne 6,5 km a je tokom V. rádu. 

 Priebeh toku 
Potok pramení v južnej polovici Braniska, v geomorfologickom podcelku Sľubica, na východných svahoch vrchu Zadný Moravec (), v nadmorskej výške približne  Prameň sa nachádza v lesnom poraste v neveľkej doline, odkiaľ tečie severným úpätím Kamenčia (). Na hornom toku priberá iba kratšie prítoky a postupne sa stáča na juh, obtekajúc masív Kamenčia. V strednej časti priberá ľavostranný prítok zo svahov Bradla () a pravostranný z úbočia Kamenčia. Opúšťa pohorie Branisko a jeho podcelok Sľubica a pokračuje Hornádskou kotlinou, jej podcelkom Hornádske podolie a geomorfologickou časťou Kluknavská kotlina na juhovýchod. Na dolnom toku tečie lokalitou Bereňovec a napokon sa na okraji obce Kluknava, v nadmorskej výške približne , vlieva ľavostranne do rieky Hornád. Potok patrí do širšieho povodia rieky Slaná.

Potok pramení a na hornom toku preteká hranicou katastrálnych území obcí Víťaz v okrese Prešov v Prešovskom kraji a Hrišovce v okrese Gelnica v Košickom kraji. Pokračuje územím Hrišoviec, následne katastrom Richnavy. Na dolnom toku tvorí hranicu s územím Kluknavy a na krátkom úseku v oblasti ústia prechádza na kluknavské územie.

 Referencie 

 Pozri aj 
 Hornádska kotlina, Hornádske podolie, Kluknavská kotlina
 Branisko, Sľubica

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Branisku
Kategória:Vodné toky v Hornádskej kotline
Kategória:Povodie Hornádu
Kategória:Vodné toky v okrese Prešov
Kategória:Vodné toky v okrese Gelnica
Kategória:Víťaz (okres Prešov)
Kategória:Kluknava
Kategória:Richnava (okres Gelnica)
Kategória:Hrišovce